**200/2020. (IX. 24.) Kgy. számú határozat**

1. Szombathely Megyei Jogú Város Közgyűlése az önkormányzat tulajdonában álló 120/40 helyrajzi számú ingatlant a rekreációs célra kijelölt ingatlanokkal azonos módon, 5 éves időtartamra, a korábbi szerződésekben meghatározott összegű változatlan földhasználati díj ellenében, mezőgazdasági művelés céljára bérleti szerződés keretében kívánja hasznosítani.
2. A Közgyűlés az önkormányzat tulajdonában álló alábbi ingatlanokat 1 éves időtartamra, a korábbi szerződésekben meghatározott összegű változatlan földhasználati díj ellenében, mezőgazdasági művelés céljára bérleti szerződés keretében kívánja hasznosítani:

* 120/52 hrsz-ú az ingatlan-nyilvántartásban kivett beépítetlen területként felvett ingatlan,
* 133 hrsz-ú az ingatlan-nyilvántartásban kivett beépítetlen területként felvett ingatlan,
* 7080 hrsz-ú az ingatlan-nyilvántartásban telephelyként felvett ingatlan,
* 0189/36 hrsz-ú az ingatlan-nyilvántartásban szántóként felvett ingatlan,
* 0189/34 hrsz-ú az ingatlan-nyilvántartásban szántóként felvett ingatlan.

1. A Közgyűlés felkéri a polgármestert, hogy a bérleti szerződéseket – azok esedékességekor – kösse meg.
2. A Közgyűlés a 120/55, 120/56, 8613/6 és 8613/7 hrsz- ú ingatlanok tekintetében – a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 15. § (9) bekezdésében foglaltak alapján – vagyonkezelőként a SZOVA Szombathelyi Vagyonhasznosító és Városgazdálkodási Nonprofit Zrt-t jelöli ki, mely az ingatlankezelést az üzemeltetési szerződés keretében látja el.

**Felelős:** Dr. Nemény András polgármester

Dr. Károlyi Ákos jegyző

(A végrehajtás előkészítéséért:

Dr. Holler Péter, a Hatósági Osztály vezetője

Nagyné dr. Gats Andrea, a Jogi és Képviselői Osztály vezetője)

**Határidő:** azonnal (az 1-2. pontok vonatkozásában)

2020. szeptember 30. (a 3. pont vonatkozásában)

azonnal (a 4. pont vonatkozásában)